Slovenska kronika, 15.2.2018


Naslov: Povezovanje posavskih gradov se nadaljuje

Napoved za voditelja:

Posavski projekt, ki so ga poimenovali Gradovi Posavja, se je začel v letu 2014 in še kar traja. Temu neformalnemu združenju upravljavcev posavskih gradov in ostale kulturne dediščine, sicer za svoje aktivnosti še ni uspelo pridobiti dodatnega denarja, tako da se še naprej financira z lastnimi viri pridruženih članov. So pa že precej naredili pri usklajevanju programov in skupni promociji že zdaj zelo pisane ponudbe in dogajanja na tem ustanovah.
H1: Posavci smelo nadaljujejo s projektom povezovanja gradov v Posavju
H2: Vanj želijo vključiti tudi gradove v lasti Ministrstva za kulturo RS

H3: Sicer neformalno združenje se za zdaj financira zgolj z lastnimi viri
T- Iz Posavja GORAN ROVAN /

X- Snemalec in montažer Miloš Šantek /

Projekt Gradovi Posavja vključuje upravljavce šestih gradov Brežice, Rajhenburg, Podsreda, Sevnica, Mokrice in Kostanjevica na Krki. Ti že opažajo, da so se pred leti pravilno odločili za skupno delovanje.

T- DARJA PLANINC /
X- direktorica Kulturnega doma Krško /

»Gradovi Posavja so neka tržna niša, al pa medij skozi katerega lahko nagovorimo obiskovalce, pa od tega ne bomo imeli koristi samo mi, temveč tudi gostinska ponudba, nastanitve. Se pravi vsi tisti, ki so nujno potrebni za to, da lahko govorimo o kulturnem turizmu.« 
Na gradovih se je že doslej veliko dogajalo, vseskozi pa ti še širijo svojo ponudbo.
T- GORAN MILOVANOVIČ /
X- direktor Galerije Božidar Jakac Kostanjevica na Krki /

»Pobuda, ki smo jo oblikovali pred štirimi leti, da poskušamo to vsebino združit in jo potem seveda tudi predstavljati, pa tržiti pod neko skupno blagovno  znamko, je bila v prostoru zelo dobro sprejeta. To prinaša pravzaprav dobrobit vsem, tako nam, kot tudi sevede obiskovalcem, ki so bistveno bolj informirani o teh dejavnostih.«
Posavci si prizadevajo, da bi se projektu pridružilo tudi ministrstvo za kulturo, ki upravlja s še tremi gradovi - Šrajbarski turn v Leskovcu pri Krškem ter gradovoma Bizeljsko in Pišece.

T- ALENKA ČERNELIČ KROŠELJ /
X- koordinatorka projekta Gradovi Posavja /

»Gradovi Posavja so odprto združenje. Si želimo, da bi tudi drugi, predvsem te, ki so v lasti ministrstva, žal pa niso dostopni javnosti in v tem trenutku pač ni niti interesa, niti ni to mogoče.«

Pobudniki projekta si želijo sodelovanja in povezovanja z upravljavci gradov v Sloveniji, pa tudi izven njenih meja, tako v Avstriji kot na Hrvaškem.

